OpenLLM-France/wikimedia huggingface dataset:
# Linnaea borealis

Linnaea borealis, comunament coneguda com a flor bessona (Twinflower en anglès), és un subarbust de massa forestal, tractada en la família caprifoliàcia, o a vegades en la seva pròpia família Linnaeaceae. La flor és l'emblema provincial de Småland a Suècia, la província de casa natal de Linnaeus (Linné).
Les tiges són primes, pubescents i prostrades, amb 20-40 cm de llargada, amb fulles ovalades, arrodonides i perennes d'uns 3-10 mm de llarg i 2-7 mm d'ample. Les tiges florals es torcen erectes, a 4-8 cm alt, sense fulles excepte a la base; les flors van aparellades, són pèndols de 7-12 mm de color rosa pàl·lid amb una corol·la de cinc lòbuls. Té una distribució circumpolar des de subàrtic humit a boscos temperats, i s'estén més cap al sud en muntanyes de gran altitud, a Europa cap al sud als Alps, a Àsia cap al nord del Japó, i a Amèrica del Nord de sud a nord a Califòrnia i a l'oest d'Arizona, i a Tennessee a l'est dels Apalatxes.
A la Gran Bretanya, les flor bessones creixen en masses forestals de pins principalment obertes a Escòcia i zona alta d'Anglaterra. Els forestals consideren que aquesta planta és una espècie indicadora d'antics boscos. Consta com "nacionalment escassa". Es troba en uns 50 llocs al voltant del país, molts situats als boscos al voltant de Cairngorms; les localitzacions més australs són a Northumberland.
Linnaea és l'única espècie en el seu gènere, però hi ha tres subespècies reconegudes:
* Linnaea borealis subsp. borealis - Europa
* Linnaea borealis subsp. americana - Amèrica del Nord
* Linnaea borealis subsp. longiflora - Àsia

## Nom

El seu nom comú prové de les flors aparellades. És una de les poques espècies amb el nom de Carl von Linné. Era la planta favorita de Linné i, de jove, va anomenar aquesta petita flor, "Linnaea". Més tard, en Systema Naturae, li canviaria el nom per "Rudbeckia".
El nom final va ser formalment assignat pel professor de Linné, Jan Frederik Gronovius, i Linné afegí borealis, que significa 'nòrdic'. Linné considerava aquesta flor com el seu símbol personal quan va arribar a la noblesa sueca el 1757. Deia "Linnaea va ser nomenada pel cèlebre Gronovius i és una planta de Lapland, una flor desatesa, insignificant, humil, però per poc de temps".

## Galeria

* Bosc del mont Baker-Snoqualmie
* Carl von Linné amb una Linnaea a la mà
* L'escut d'armes de Carl von Linné

## Bibliografia

* El Projecte d'Enllaç Linnaeus a l'edició de primavera 2005 de Natura First, la revista dels membres del Museu d'Història Natural de Londres.
* Conservació d'espècies i hàbitat a Plantlife.org.uk. Arxivat 2012-03-13 a Wayback Machine. i Arxivat 2012-03-13 a Wayback Machine.
* Perfil de les espècies bessones. Arxivat 2012-07-05 a Wayback Machine.
# Abrocòmids

Els abrocòmids (Abrocomidae) són una família de rosegadors caviomorfs. Tenen una aparença semblant a la de les xinxilles, amb un pelatge suau i de color gris argentat, però la seva estructura corporal s'assembla més a la d'una rata de cua curta. Són animals socials que viuen en túnels subterranis i viuen als Andes de Sud-amèrica. Probablement són herbívors, tot i que no està totalment clar.
# Ampolla de Klein

En topologia, una ampolla de Klein és una superfície (una varietat topològica bidimensional) no orientable d'una única cara, i té la característica d'Euler igual a 0. A diferència d'una cinta de Möbius, superfície que tampoc és orientable, una ampolla de Klein no té vores ni fronteres. No en té tampoc l'esfera, però sí que és orientable.
L'ampolla de Klein va ser descrita per primera vegada l'any 1882 pel matemàtic alemany Felix Klein. El seu cognom és l'origen del nom de l'objecte matemàtic.
Un espai euclidià de tres o menys dimensions no pot contenir l'ampolla de Klein, i per això és un objecte que no es pot construir en l'espai físic. Tot i això, se'n solen fer representacions tridimensionals mitjançant una immersió. D'aquesta manera, s'obté una superfície que s'interseca amb si mateixa, com la que es mostra a la imatge de la dreta. En realitat, l'ampolla de Klein no s'interseca amb si mateixa, sinó que és localment homeomorfa a $\mathbb {R} ^{2}$.

## Definició

El quadrat que es mostra en el diagrama següent és el polígon fonamental de l'ampolla de Klein.
Per obtenir-la a partir d'aquest quadrat, s'uneixen els costats del mateix color de manera que les fletxes encaixin (que apuntin cap al mateix sentit). Cal tenir en compte que es tracta d'una unió abstracta, en el sentit que és impossible dur-la a terme en tres dimensions sense que la superfície s'intersequi amb si mateixa.
Formalment, una ampolla de Klein és el conjunt quocient d'un quadrat [0,1] × [0,1] amb els costats identificats per les relacions d'equivalència (0, y) ~ (1, y) per 0 ≤ y ≤ 1 i (x, 0) ~ (1 − x, 1) per 0 ≤ x ≤ 1, amb la topologia quocient corresponent.

## Construcció

Partint del polígon fonamental, es pot visualitzar de la manera següent. Primer, ajuntant les fletxes vermelles del quadrat (als costats esquerre i dret), s'obté un cilindre. Per ajuntar els dos extrems del cilindre de manera que les fletxes de sobre les circumferències coincideixin, prèviament cal fer passar un extrem a través del costat del cilindre. Això crea l'autointersecció. Finalment, s'ajunten les dues circumferències fent coincidir les fletxes blaves. Això és una immersió de l'ampolla de Klein en tres dimensions.

## Referències

* ↑ Pascual Gainza, Pere; Roig Martí, Agustí. Topologia. Edicions UPC, 2004 [Consulta: 1r desembre 2009].
* 1 2 3 Weisstein, Eric W. «Klein Bottle». WolframMathWorld. [Consulta: 1r desembre 2009].
# José Ramón López Díaz-Flor

José Ramón López Díaz-Flor (Ceuta, Espanya 1950) és un piragüista espanyol, ja retirat, guanyador d'una medalla olímpica.
Va participar, als 25 anys, en els Jocs Olímpics d'Estiu de 1976 realitzats a Mont-real (Canadà), on aconseguí guanyar la medalla de plata en la prova de K-4 1000 metres al costat d'Herminio Menéndez, José María Esteban i Luis Gregorio Ramos, sent aquesta la seva única participació olímpica.
Al llarg de la seva carrera ha guanyat sis medalles en el Campionat del Món de piragüisme, entre elles una medalla d'or, una medalla de plata i quatre medalles de bronze.

## Referències

* 1 2 «Olympedia – José Ramón López». [Consulta: 31 març 2024].
# José Sarney

José Sarney d'Araújo Costa (Pinheiro, 24 d'abril de 1930) és un polític i escriptor brasiler.
Sarney va ser el president del Brasil des del 15 de març de 1985 fins al 15 de març de 1990, després de la mort del president electe Tancredo Neves. Durant el seu mandat, va promoure polítiques econòmiques i socials destinades a la modernització del país i la millora de les condicions de vida dels brasilers. Va ser reemplaçat per Fernando Collor de Mello.
Després de deixar la presidència, Sarney va ser elegit senador del Brasil l'1 de febrer de 1991 i va ocupar aquest càrrec fins a l'1 de febrer de 2015. També va ser vicepresident del Brasil durant uns pocs mesos, del 15 de març de 1985 al 21 d'abril de 1985, substituint Aureliano Chaves i sent reemplaçat per Itamar Franco. A més, va ser President del Senat Federal del Brasil del 2 de febrer de 2009 a l'1 de febrer de 2013, substituint Garibaldi Alves Filho i sent reemplaçat per Renan Calheiros.
Sarney és membre del partit polític Moviment Democràtic Brasiler i és catòlic. Va ser reconegut amb diversos premis i distincions, entre els quals es destaquen la Gran Creu de l'Orde de la Creu del Sud, l'Orde de Rio Branco, l'Orde al Mèrit Naval, la Gran Creu de l'Orde de la Torre i Espasa, la Gran Creu de l'Orde de Sant Jaume de l'Espasa, la Gran Creu de l'Orde de l'Infant Dom Enrique, la Banda de l'Orde de l'Àguila Asteca, la Gran Creu de la Reial Orde Noruega del Mèrit, la Gran Creu de l'Orde El Sol del Perú, la Gran Creu de l'Orde del Còndor dels Andes, la Gran Creu de la Legió d'Honor i l'Orde de Boyacá. També ha rebut el doctorat honoris causa per la Universitat de Pequín i la Gran Creu de l'Orde Militar de Crist, entre d'altres.
Sarney és membre de l'Academia Brasileira de Letras i va estudiar a la Universitat Federal de Maranhão. Resideix a Brasília.

## Referències

* ↑ Betim, Felipe «José Sarney, la vida literaria de un expresidente» (en castellà). El País [Madrid], 26-11-2014. ISSN: 1134-6582.
* 1 2 Echeverria, Regina. Sarney: a biografia (en portuguès). Leya, 2011. ISBN 978-85-8044-112-3.
* ↑ Roett, Riordan; Tollefson, Scott D. «The Transition to Democracy in Brazil». Current History, 85, 507, 1986, pàg. 21–24. ISSN: 0011-3530.
* ↑ «El ex gobernante brasileño José Sarney elegido presidente del Senado» (en castellà). El Confidencial, 02-02-2009. [Consulta: 23 juliol 2023].
* ↑ «José Sarney» (en portuguès brasiler). ABL, 04-11-2014. [Consulta: 23 juliol 2023].
# Amsterdam (Missouri)

Amsterdam és una població dels Estats Units a l'estat de Missouri. Segons el cens del 2000 tenia 281 habitants.

## Demografia

Segons el cens del 2000, Amsterdam tenia 281 habitants, 102 habitatges, i 69 famílies. La densitat de població era de 187,1 habitants per km².
Dels 102 habitatges en un 36,3% hi vivien nens de menys de 18 anys, en un 56,9% hi vivien parelles casades, en un 6,9% dones solteres, i en un 31,4% no eren unitats familiars. En el 23,5% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,3.
Per edats la població es repartia de la següent manera: un 29,9% tenia menys de 18 anys, un 8,5% entre 18 i 24, un 31% entre 25 i 44, un 19,6% de 45 a 60 i un 11% 65 anys o més.
L'edat mediana era de 34 anys. Per cada 100 dones de 18 o més anys hi havia 105,2 homes.
La renda mediana per habitatge era de 29.821 $ i la renda mediana per família de 34.545 $. Els homes tenien una renda mediana de 23.333 $ mentre que les dones 21.625 $. La renda per capita de la població era d'11.670 $. Entorn del 15% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Amsterdam». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Amsterdam». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Municipi d'Odense

El municipi d'Odense és un municipi danès situat a l'illa de Fiònia que forma part de la Regió de Syddanmark abastant una superfície de 304 km² i essent el municipi més poblat de la regió. La Reforma Municipal Danesa del 2007 no va afectar territorialment el municipi.
La ciutat més important i la seu administrativa del municipi és Odense (158.678 habitants el 2009), la tercera ciutat de Dinamarca. El canal d'Odense uneix el fiord d'Odense amb la zona industrial de la ciutat, on hi ha un complex portuari. Altres poblacions del municipi són:
* Allese
* Åsum
* Bellinge
* Blommenslyst
* Brændekilde
* Bullerup
* Davinde
* Ejlstrup
* Fangel
* Fraugde
* Højby
* Holmstrup
* Lumby
* Næsbyhoved Broby
* Over Holluf
* Sankt Klemens
* Seden Strand
* Seden
* Stige

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 29090 | 30,1 |
| Det Radikale Venstre | 2739 | 2,8 |
| Det Konservative Folkeparti | 23396 | 24,2 |
| Folkeflokken | 48 | 0.0 |
| Socialistisk Folkeparti | 19774 | 20,5 |
| Frit Danmark - Folkebev. Mod Indv. | 182 | 0,2 |
| Kernepartiet | 52 | 0,1 |
| Odenselisten | 38 | 0,0 |
| Borgerlisten i Odense | 253 | 0,3 |
| Dansk Folkeparti | 6373 | 6,6 |
| Folkebevægelsen Ret & Velfærd | 19 | 0,0 |
| Venstre | 9921 | 10,3 |
| Enhedslisten - De Rød-Grønne | 4690 | 4,8 |

### Alcaldes

| Alcalde | Període | Partit |
| Jan Boye | 1-1-2007 a 31-12-2009 | Det Konservative Folkeparti |
| Anker Boye | 1-1-2010 a 31-12-2013 | Socialdemokratiet |

## Referències

* ↑ (danès) Resultats eleccions municipals a Odense
# Midlum (Föhr)

Midlum (frisó septentrional Madlem) és un dels municipis de l'illa de Föhr (Illes Frisones) que forma part del districte de Nordfriesland, dins l'Amt Föhr-Amrum, a l'estat alemany de Slesvig-Holstein. Segons el cens de 2022 te una població de 467 habitants.

## Història

El nom deriva de la vila situada aproximadament al centre de l'illa. Al mateix temps, es troba en una cruïlla dels dos camins històrics principals que utilitza per travessar de Föhr en direcció nord-sud. El nom "Midlum" es va registrar per primera vegada el 1462.
Fins i tot avui en dia existeix una tradició a Midlum ade sortir al dic de mar a la primavera i cuinar un àpat. Aquest costum es remunta a una època en què les ovelles de l'aldea eren dutes a passar l'estiu sota la direcció d'un pastor. Tradicionalment, els nens havien estat ajudant als pastors i per això els recompensaven amb mehlbeutel, una mena de boles de massa.

## Referències

* ↑ «Schleswig-Holstein (Germany): Cities and Communes in Counties - Population Statistics, Charts and Map». citypopulation.de. [Consulta: 15 març 2025].

## Enllaços externs

* Web de Midlum
# Curcumina

La curcumina és un colorant natural procedent de la cúrcuma, espècie cultivada principalment a l'Índia i utilitzada des de l'antiguitat per a diverses aplicacions.
A la Unió Europea, és un additiu alimentari autoritzat amb el codi E-100i.
Viccionari
# Saffo

Saffo és una òpera en tres actes de Giovanni Pacini, amb llibret de Salvatore Cammarano que es basa en l'obra de Franz Grillparzer sobre la llegenda grega de Safo. L'òpera es va representar per primera vegada al Teatro San Carlo de Nàpols el 29 de novembre de 1840, i també es va representar a París al Théâtre-Italien el 15 de març de 1842. es va representar amb freqüència durant el segle XIX. La seva primera presentació al Regne Unit va ser l'1 d'abril de 1843 al Theatre Royal, Drury Lane a Londres i, als EUA el 1847 a Nova York.

## Referències

* ↑ Rose 2001, a Holden, pàg. 650

## Bibliografia

* Rose, Michael (2001), "Giovanni Pacini" in Holden, Amanda, (Ed.) The New Penguin Opera Guide, New York: Penguin Putnam, Inc. ISBN 0-14-029312-4

## Vegeu també

* Llista d'òperes més importants
# Argyle (Missouri)

Argyle és una població dels Estats Units a l'estat de Missouri. Segons el cens del 2000 tenia 164 habitants.

## Demografia

Segons el cens del 2000, Argyle tenia 164 habitants, 65 habitatges, i 46 famílies. La densitat de població era de 158,3 habitants per km².
Dels 65 habitatges en un 35,4% hi vivien nens de menys de 18 anys, en un 56,9% hi vivien parelles casades, en un 10,8% dones solteres, i en un 27,7% no eren unitats familiars. En el 27,7% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,4% tenia menys de 18 anys, un 9,1% entre 18 i 24, un 26,8% entre 25 i 44, un 15,2% de 45 a 60 i un 21,3% 65 anys o més.
L'edat mediana era de 36 anys. Per cada 100 dones de 18 o més anys hi havia 85,9 homes.
La renda mediana per habitatge era de 23.750 $ i la renda mediana per família de 29.688 $. Els homes tenien una renda mediana de 26.406 $ mentre que les dones 22.813 $. La renda per capita de la població era de 12.274 $. Entorn del 12,2% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Argyle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Argyle». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Escopelomorfs

Els escopelomorfs (Scopelomorpha) són un superordre de peixos de la classe dels actinopterigis.

## Particularitats

Aquest superordre inclou peixos abissals de petites dimensions, com els anomenats "peixos llanterna".

## Ordres

Els escopelomorts estan formats per 180 espècies, classificades dins d'un ordre amb dues famílies i 36 gèneres :
* Ordre Myctophiformes
** Família Myctophidae (174 espècies)
*** Benthosema
*** Bolinichthys
*** Centrobranchus
*** Ceratoscopelus
*** Diaphus
*** Diogenichthys
*** Electrona
*** Gonichthys
*** Gymnoscopelus
*** Hintonia
*** Hygophum
*** Idiolychnus
*** Krefftichthys
*** Lampadena
*** Lampanyctodes
*** Lampanyctus
*** Lampichthys
*** Lepidophanes
*** Lobianchia
*** Loweina
*** Metelectrona
*** Myctophum
*** Nannobrachium
*** Notolychnus
*** Notoscopelus
*** Parvilux
*** Protomyctophum
*** Scopelopsis
*** Stenobrachius
*** Symbolophorus
*** Taaningichthys
*** Tarletonbeania
*** Triphoturus
** Família Neoscopelidae (6 espècies)
*** Neoscopelus
*** Scopelengys
*** Solivomer

## Referències

* ↑ TSN al web del Sistema Integrat d'Informació Taxonòmica. (anglès)
# Municipi de Ballerup

El municipi de Ballerup és un municipi danès situat al nord-est de l'illa de Sjælland, a la perifèria de Copenhaguen, abastant una superfície de 34 km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment.
La ciutat més important i la seu administrativa del municipi és Ballerup (46.914 habitants el 2009). Altres poblacions del municipi són:
* Måløv
* Skovlunde

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 13099 | 56,6 |
| Det Radikale Venstre | 472 | 2,0 |
| Det Konservative Folkeparti | 1802 | 7,8 |
| Det Konservative Folkeparti | 2912 | 12,6 |
| Dansk Folkeparti | 1859 | 8,0 |
| Kommunisterne | 50 | 0,2 |
| Venstre | 2417 | 10,4 |
| Enhedslisten - De Rød-Grønne | 520 | 2,2 |

### Alcaldes

| Alcalde | Període | Partit |
| Ove E. Dalsgaard | 1-1-2007 a 31-12-2009 | Socialdemokratiet |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Ballerup
# José Álvarez de las Asturias-Bohórquez Goyeneche

José Álvarez de las Asturias-Bohórquez Goyeneche, conegut com a José Álvarez de Bohórquez, (Madrid, Espanya 1895 - íd. 1993) fou un genet madrileny, guanyador d'una medalla olímpica d'or.

## Biografia

Va néixer el 23 de març de 1895 a la ciutat de Madrid, capital d'Espanya, sent fill de Mauricio Álvarez de las Asturias Bohorques y Ponce de León, el primer esportista espanyol en participà en uns Jocs Olímpics, concretament en la modalitat d'esgrima als Jocs Olímpics d'estiu de 1900. Ostentà el títol nobiliari de marquès de Los Trujillos. Fou el pare del també genet José Álvarez de las Asturias-Bohórquez Pérez de Guzmán.
Va morir a la seva residència de Madrid el 13 de desembre de 1974.

## Carrera esportiva

Va participar, als 29 anys, en els Jocs Olímpics d'Estiu de 1924 realitzats a París (França), on va finalitzar vuitè en la competició per equips del concurs de salts i novè en la competició individual. En els Jocs Olímpics d'Estiu de 1928 realitzats a Amsterdam (Països Baixos) aconseguí guanyar la medalla d'or en la prova per equips al costat de José Navarro i Julio García, així com cinquè en la prova individual, guanyant així un diploma olímpic, amb el cavall Zalamero.

## Referències

* 1 2 «Olympedia – José, Marqués Álvarez de Bohórquez». [Consulta: 31 octubre 2024].
* 1 2 Fauria García, Juan. «Obituaries: Deceased Olympic Medallists» (PDF, 42 KB). Journal of Olympic History (formerly Citius, Altius, Fortius), Vol. 6, No. 2, Summer 1998, ISSN 1085-5165 p. 36. Oosterwolde, Netherlands: International Society of Olympic Historians (at AAFLA.org / LA84 Foundation.org), 1998. Arxivat de l'original el 2003-08-28. «Corrections/additions to the list of deceased medallists in the ISOH Journal No. 2/1997: ALVAREZ DE LAS ASTURIAS BOHORQUES Y GOYENECHE (Marquis de los Trujillos), José (ESP) - 23.03.1895-27.02.1993 (cq) Equestrian: Gold (1928) - JFG»
* ↑ MDC. «Resultados españoles en los Juegos Olímpicos» (en spanish). Noticias: Salto de obstáculos, 29 October 2000. Mas de Caballos.com, 2000. Arxivat de l'original el 2005-04-16.
* ↑ DBO. «José Alvarez Olympic medals and stats». The Largest Olympics Statistics and History Database Online. Database Olympics.com, 2006. Arxivat de l'original el 2006-10-31. «José Alvarez - Country: ESP - Sport: Equestrian - Birthdate: 3/23/1895 -- Year: 1928 - Age: 33 - Sport:Equestrian Jumping, Team - Event: Jumping, Team - Medal:GOLD - Country: ESP - Result 4»
# Knol

Knol, contracció anglesa del terme unit of knowledge o unitat de coneixement, va ser un projecte d'enciclopèdia en línia desenvolupat per Google Inc., els articles del qual (anomenats knols) eren escrits per una comunitat d'usuaris. Creat el 2007, funcionà fins al 30 d'abril de 2012. El dia 1 de maig de 2012 va ser tancat però el seu contingut encara es va poder descarregar i exportar durant un període de 5 mesos.
Una de les seues característiques principals és que els knols eren creats i escrits completament pel mateix usuari. Pel fet que el nom de l'autor era destacat dins de l'article, cosa que en altres enciclopèdies en línia com Wikipedia no ocorre, s'incentivaria la redacció de knols per part d'experts en els temes, per la qual cosa esperaven que s'aconseguís una qualitat acceptable en poques edicions. Addicionalment, es permetien múltiples knols per a un mateix tema, la qual cosa n'estimularia el desenvolupament en afany de competència per tenir una millor qualitat.
Els autors podien triar incrustar publicitat als knols utilitzant el servici AdSense de Google. L'objectiu era que els autors pogueren percebre una part de les rendes producte dels clics fets en la publicitat. D'aquesta manera s'encoratjava la redacció de knols complets i de qualitat, pel fet que la comunitat d'usuaris pogués comentar, avaluar, fer preguntes i proposar contingut addicional per a enriquir-los. Aquesta retroalimentació generaria una millor avaluació per part del motor de recerca de Google, la qual cosa faria que els knols més destacats o de millor qualitat fossin ubicats més amunt en els resultats de les cerques, i milloraria les possibilitats que fossin visitats i que l'autor percebés diners.
Al novembre de 2011 Google anuncia la fi de Knol, produint-se el tancament final el dia 30 d'abril de 2012, els continguts van ser esborrats l'1 d'octubre de 2012, en aquest últim interval els usuaris que van ingressar articles a la plataforma van tenir l'oportunitat de descarregar-los i migrar els continguts a la plataforma Sistema de gestió de continguts Annotum, basada en Wordpress.

## Referències

* ↑ Manber, Udi. «Encouraging People to Contribute Knowledge». Official Google blog (06:01:00 PM), 13 diciembre 2007. [Consulta: 23 juliol 2008].
* ↑ Schofield, Jack «Google opens up Knol, its Wikipedia-for-cash project». The Guardian, 23-07-2008 [Consulta: 26 juliol 2008].
* ↑ Blakely, Rhys. «Google to tackle Wikipedia with new knowledge service», 15-12-2007. Arxivat de l'original el 2010-06-15. [Consulta: 15 desembre 2007].
* ↑ «Official Google Blog: More spring cleaning out of season», 22-11-2011. [Consulta: 29 novembre 2011].

## Enllaços externs

* Captura de pantalla de l'enciclopèdia
* Article del blog oficial de Google